Gobarar titi: Ganduje ya bawa Zainab kyautar miliyan uki ▷ Legit.ng
Gobarar titi: Ganduje ya bawa Zainab kyautar miliyan uki
2 months ago 1829 views by Naziru Dalha Taura
Gwamnan jihar Kano, Dakta Abdullahi Umar Ganduje, ya bawa matashiyar nan Zainab Aliyu da Ibrahim Abubakar da hukumomin kasar Saudiyya suka saki daga gidan yari kyautar miliyan N6m; miliyan uku ga kowannen su.
Ganduje ya basu kyautar ne a yau bayan shugabar hukumar kula da 'yan Najeriya dake kasashen ketare, Abike Dabiri, ta jagorance su zuwa wurin gwamnan a gidan gwamnatin jihar Kano a ranar Laraba.
Kakakin gwamnan jihar Kano, Salihu Tanko Yakasai, ne ya bayyana da hakan a cikin wata sanarwa da ya fitar, ya kara da cewa gwamna Ganduje ya mika godiya ga dukkan wadanda suka taka rawar gani, musamman shugaban kasa Muhammadu Buhari, wajen ceto mutanen biyu.
Hukumomin Saudiyya sun kama Zainab da Ibrahim bisa zarginsu da shiga kasar da miyagun kwayoyi, amma daga baya aka sake su bayan gwamnatin Najeriya ta shiga tsakani tare da tabbatar wa kasar Saudiyya cewar basu aikata laifin da ake zarginsu da shi ba.
Zainab a gidan gwamnatin jihar Kano
A ranar Litinin ne Legit.ng ta kawo muku labarin cewar Zainab Aliyu ta iso gida Najeriya bayan gwamnatin kasar Saudiyya ta sake ta.
DUBA WANNAN: Abinda yasa ragowar kabilun Najeriya ke yiwa 'yan kabilar Igbo mummunar fahimta - Rochas
An kama dalibar yar Najeriya a kasar Saudiyya bisa zargin safarar miyagun kwayoyi sannan daga bisani aka sake ta bayan gwamnatin Najeriya ta sanya baki a lamarin.
Zainab dai ta dawo gida ne ranar Litinin, 13 ga watan Mayu da misalin karfe 10:00 na safe. Jirgi ya sauke ta a Kano inda ta tarar da dandazon yan uwa da abokan arziki suna jira domin tarbar ta.
Hausa NewsJihar Kano Latest NewsKasar SaudiyaAbun MamakiAikin Hajji
Kakakin majalisar dokoki ya sace sandan majalisa a Imo don kada a tsige shi